พม.ดึงพลังผู้ชายร่วมยุติความรุนแรง
ภาพ : พล.อ.อนันตพร กาญจนรัตน์ รมว.พม.,เมื่อเวลา 15.50 น. วันที่ 25 พ.ย. ที่กระทรวงการพัฒนาสังคมและความมั่นคงของมนุษย์ (พม.) พล.อ.อนันตพร กาญจนรัตน์ รมว.พม. เป็นประธานกิจกรรมการประกาศ Kick off รณรงค์ยุติความรุนแรงต่อเด็ก สตรี บุคคลในครอบครัว และความรุนแรงในสังคมทุกรูปแบบ ภายใต้แนวคิด He For She : ปรับพฤติกรรม เปลี่ยนความคิด ยุติความรุนแรง มีข้าราชการ ทหาร ตำรวจ นักเรียน นิสิต นักศึกษา ภาคีเครือข่ายและประชาชน กว่า 1,000 คนร่วมเดินรณรงค์ยุติความรุนแรงทุกรูปแบบ โดยแบ่งเส้นทางจากจุดเริ่มต้น 4 เส้นทาง ได้แก่ ลานพระประชาบดี พม., สำนักงานสหประชาชาติ (UN), โรงแรมรัตนโกสินทร์ และถนนข้าวสาร เดินรณรงค์ไปสู่ลานคนเมือง ศาลาว่าการกรุงเทพมหานคร,พล.อ. อนันตพรกล่าวว่า ปัญหาความรุนแรงในสังคมมีแนวโน้มรุนแรงมากขึ้นทุกปี โดยเฉพาะความรุนแรงต่อเด็ก สตรี และบุคคลในครอบครัว ทั้งในรูปแบบของร่างกาย วาจา และจิตใจ ส่งผลกระทบต่อสุขภาพกายและจิตใจของเด็ก สตรี และบุคคลในครอบครัว ในปี 2561 พม. โดยกรมกิจการสตรีและสถาบันครอบครัว (สค.) จึงจัดกิจกรรมรณรงค์ยุติความรุนแรงทุกรูปแบบ โดยมุ่งเน้นการมีส่วนร่วมของผู้ชายทุกวัยและทุกสาขาอาชีพ เป็นพลังยุติความรุนแรงในทุกรูปแบบ ด้วยการติดสัญลักษณ์ริบบิ้นขาว และไม่ยอมรับ ไม่นิ่งเฉย ไม่กระทำความรุนแรงต่อเด็ก สตรี และบุคคลในครอบครัว รวมทั้งความรุนแรงในสังคมทุกรูปแบบ โดยมีการจัดกิจกรรมรณรงค์ทั่วประเทศตลอดเดือน พ.ย.
ปัญหาความรุนแรงในสังคมมีแนวโน้มรุนแรงมากขึ้นทุกปี โดยเฉพาะความรุนแรงต่อเด็ก สตรี และบุคคลในครอบครัว ทั้งในรูปแบบของร่างกาย วาจา และจิตใจ ส่งผลกระทบต่อสุขภาพกายและจิตใจของเด็ก สตรี
กระทรวงการพัฒนาสังคมและความมั่นคงของมนุษย์,อนันตพร กาญจนรัตน์,ยุติความรุนแรง,ปัญหาความรุนแรง,He For She